Opava (rivero)

Opava (ĉeĥe, , ) estas maldekstra alfluanto de rivero Odro, kiu trafluas en distriktoj Bruntál, Opava kaj Ostrava-urbo en Moraviasilezia regiono. La rivero estiĝas kiel kunfluo de riveretoj Meza Opava (, ) kaj Nigra Opava (, ) en Vrbno pod Pradědem. Kiel plua fontrivero foje ankaŭ indikatas Blanka Opava (, ), kiu enfluiĝas dekstre en Mezan Opava proksimume sur ties rivera kilometro 0,9. Nigra Opava fontas apud nordokcidentaj deklivoj de Orlík kaj Meza Opava (iam ankaŭ Ora Opava) fontas sur nordorientaj deklivoj de Praděd. La longo de la fluo faras 110,7 km. La areo de la akvokolektejo mezuras 2089,0 km². De kunfluejo de Opavice ĝis Opava-Vávrovice ĝi kreas ŝtatlimon kun Pollando (Opola Provinco) en longo proks. 25 km. La plej granda alfluanto estas rivero Moravice.

 Paso de la fluo 
El Vrbno la rivero fluas al sudoriento tra riverbaseno, kiu post inundo en la jaro 1997 ricevis proksiman karakteron al la naturo - ĝi estas kreata per multnombraj meandroj, gruzterasoj kaj insuletoj. En Nové Heřminovy ĝi turniĝas al nordoriento, kaj tiun ĉi direkton ĝi tenas ĝis Krnov. La tuta sektoro de Vrbno pod Pradědem ĝis Krnov havas montaran karakteron, la rivero fluas tra profundaj valoj, en kiu ĝi kreas multnombrajn riverajn sojlojn. Sub Krnov la valo malfermiĝas kaj la rivero fluas jam tra malaltebenaĵo proksimume tra sudorienta direkto ĝis enfluejo kun Odro en Ostrava-Svinov. Inter Opava (Troppau) kaj Ostrava (Ostrau) la rivero kreas kelke da meandraj sektoroj kun gruzaj benkoj, altaj argilaj bordoj kun nestoj de bordhirundoj, aperas ankaŭ griza ardeo kaj alciono. Oftaj falintaj arboj, senelirejaj fluoj. Inter Jilešovice kaj Děhylov la rivero estis mallongigita per reguligoj je 2,5 km en konekso kun minado de gruzosablo - kies sekvo estas estiĝo de la t.n. Hluĉina lago. La rivero tiel tute evitas al urbo Hlučín. Inter Opava kaj Kravaře estas parto de akvo forkondukata per Mlýnská strouha, inter Háj ve Slezsku kaj Dolní Benešov la maldekstraj alfluantoj de Opava plenigas komune kun rivereto Štěpánka fiŝlagojn en Dolní Benešov.

 Urboj 
La plej granda urbo sur Opava estas Ostrava. De komenco de la fluo la rivero trafluas tra aŭ preter urboj: Vrbno pod Pradědem, Krnov, Opava, Kravaře, Dolní Benešov, Hlučín kaj Ostrava.

 Pli grandaj alfluantoj 
 maldekstraj – Kobylí potok, Kamenný potok, Jelení potok, Krasovka, Opavice, Trmantický potok (Thirmický potokMapy Krnova byly s chybami, URL: http://bruntalsky.denik.cz/zpravy_region/mapy-krnova-byly-s-chybami-20081024.html, Potok Ciermięcicki), Pilšťský potok (Ostra), Štěpánka
 dekstraj – Uhlířský potok, Skrbovický potok, Popel, Oborenský potok, Milotický potok, Zátoráček, Mlýnský potok, Hájnický potok, Černý potok, Čižina, Hořina, Velká, Lipinka, Heraltický potok, Moravice, Strouha, Sedlinka, Ohrozima, Hrabyňka, Děhylovský potok.

 Akva reĝimo 
Ĉar la rivero deakvigas la plej altajn situojn de Jeseníky, Opava havadas sufiĉon de akvo preskaŭ dum la tuta jaro. La plej altajn trafluojn ĝi atingas fine de printempo kaj la malplej altajn fine de somero. Inundoj sur Moravo kan Odro sur multaj lokoj ŝanĝis pason de la fluo de la rivero kaj kelkaj sektoroj estis lasita al la naturo proksima stato.

Anoncaj profiloj:

 loko rivera km grandeco de akvokolektejo mezproksima trafluo centjara akvo Karlovice 107,60 151,37 km² 2,51 m³/s 160 m³/s Krnov 72,60 370,68 km² 4,33 m³/s 225 m³/s Opava 37,60 929,69 km² 7,59 m³/s 388 m³/s Děhylov 7,40 2038,80 km² 17,6 m³/s 576 m³/s

 Eluzo 
 Akva turismo 
La rivero apartenas inter eluzataj fluoj de akvaj turistoj. La sektoro Vrbno-Krnov atingas malfacilecon WWI-WWII, sub Krnov jam nur ZWC-WWI.

 Akvaj laboraĵoj 
En regiono de Nové Heřminovy oni konsideras pri konstruo de valbaraĵo, kiu devus mildigi la pason de inundoj. La 21-an de aprilo 2008 registaro decidis pri konstruo de valbaraĵo, pro kiu devas esti inundigita parto de Nové Heřminovy, la trafitaj domoj devas esti eksproprumigitaj. En la municipo validas longdaŭra konstrua fermigo.Petr Broulík: Mi esperas, ke mi estos mortinta, antaŭ ol ili inundigos mian domon, MF Dnes, 22. 4. 2008, str. A2

 Ligiloj 
 Referencoj 

 Literaturo 
 Geografický místopisný slovník světa. Praha: Academia, 1993. ISBN 80-200-0445-9.
 Kilometráž českých a moravských řek. Zlín: SHOCart, 1998. ISBN 80-7224-065-X.

Kategorio:Riveroj en Hrubý Jeseník
Kategorio:Riveroj en Nízký Jeseník
Kategorio:Riveroj en Zlatohora montetaro
Kategorio:Riveroj en Opava montetaro
Kategorio:Riveroj en Ostrava baseno
Kategorio:Riveroj en distrikto Bruntál
Kategorio:Riveroj en distrikto Opava
Kategorio:Riveroj en distrikto Ostrava-urbo
Kategorio:Riveroj en Pollando
Kategorio:Alfluantoj de Odro
Kategorio:Riveroj kreantaj landlimon de Ĉeĥio kaj Pollando
Kategorio:Vrbno pod Pradědem
Kategorio:Karlovice (distrikto Bruntál)
Kategorio:Široká Niva
Kategorio:Bruntál
Kategorio:Nové Heřminovy
Kategorio:Zátor
Kategorio:Brantice
Kategorio:Krnov
Kategorio:Úvalno
Kategorio:Brumovice (distrikto Opava)
Kategorio:Holasovice
Kategorio:Opava
Kategorio:Velké Hoštice
Kategorio:Kravaře (distrikto Opava)
Kategorio:Štítina
Kategorio:Mokré Lazce
Kategorio:Háj ve Slezsku
Kategorio:Dolní Benešov
Kategorio:Kozmice (distrikto Opava)
Kategorio:Dobroslavice
Kategorio:Děhylov
Kategorio:Hlučín
Kategorio:Hošťálkovice
Kategorio:Třebovice (Ostrava)